ที่ มท ๐๘๐๙.๕/ว สำนักงาน ก.ท. และ ก.อบต.

ถนนนครราชสีมา เขตดุสิต กทม. ๑๐๓๐๐

มิถุนายน ๒๕๖๔

เรื่อง แนวทางปฏิบัติการดำเนินการทางวินัยและการบริหารงานบุคคลของพนักงานส่วนท้องถิ่น

เรียน ประธาน ก.ท.จ. และ ก.อบต.จังหวัด ทุกจังหวัด

สิ่งที่ส่งมาด้วย ๑. สำเนาหนังสือสำนักงาน ก.อบต. และ ก.ท. ที่ มท ๐๘๐๙.๑/ว ๑๗๐๓

ลงวันที่ ๓๐ ตุลาคม ๒๕๔๖ จำนวน ๑ ชุด

๒. สำเนาหนังสือสำนักงาน ก.อบต. ที่ มท ๐๘๐๙.๘/ว ๑๐

ลงวันที่ ๒ เมษายน ๒๕๕๗ จำนวน ๑ ชุด

ด้วย ก.ท. ในการประชุมครั้งที่ ๕/๒๕๖๔ เมื่อวันที่ ๒๗ พฤษภาคม ๒๕๖๔ ได้พิจารณา เรื่องร้องขอความเป็นธรรมและขอให้ตรวจสอบมติ ก.ท.จ. เกี่ยวกับการบริหารงานบุคคลของพนักงานเทศบาล แล้วมีข้อสังเกตให้แจ้งแนวทางปฏิบัติการดำเนินการทางวินัยและการบริหารงานบุคคลของพนักงานส่วนท้องถิ่น เพื่อให้คณะกรรมการพนักงานส่วนท้องถิ่นแจ้งองค์กรปกครองส่วนท้องถิ่นถือปฏิบัติ

สำนักงาน ก.ท. และ ก.อบต. พิจารณาแล้วเห็นว่า เรื่องดังกล่าวเป็นประโยชน์ต่อการบริหาร งานบุคคลของพนักงานส่วนท้องถิ่นโดยรวม ดังนั้น เพื่อให้การรายงานเรื่องที่เกี่ยวกับการบริหารงานบุคคลของพนักงานส่วนท้องถิ่นเป็นไปตามขั้นตอน กรอบระยะเวลา และเจตนารมณ์ของพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ จึงขอให้ ก.ท.จ. และ ก.อบต.จังหวัด แจ้งเทศบาลและองค์การบริหารส่วนตำบล ให้รายงานเกี่ยวกับการดำเนินการทางวินัย การให้ออกจากราชการ การอุทธรณ์และการร้องทุกข์ รวมทั้งเรื่องอื่นใดที่เกี่ยวข้องกับการบริหารงานบุคคลของพนักงานส่วนท้องถิ่นต่อ ก.ท.จ. และ ก.อบต.จังหวัด โดยตรง ทั้งนี้ โดยให้ถือปฏิบัติตามนัยหนังสือสำนักงาน ก.อบต. และ ก.ท. และหนังสือสำนักงาน ก.อบต. ที่ได้แจ้งแนวทางปฏิบัติแล้ว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายสันติธร ยิ้มละมัย)

รองอธิบดีกรมส่งเสริมการปกครองท้องถิ่น

เลขานุการ ก.ท. และ ก.อบต.

ผอ.สน.บถ.....................................

ผอ.กง.มถ…...................................

นก................................................

สำนักพัฒนาระบบบริหารงานบุคคลส่วนท้องถิ่น

กลุ่มงานมาตรฐานวินัยบุคคลส่วนท้องถิ่น

โทร ๐ ๒๒๔๑ ๙๐๐๐ ต่อ ๓๑๓๓

โทรสาร ๐ ๒๒๔๑ ๘๔๗๕

ผู้ประสานงาน นายเศรษฐพงศ์ แหล่งสท้าน โทร ๐๘ ๓๓๕๒ ๖๓๖๓